อัศวินแห่งเจ็ดราชอาณาจักร (ละครชุด)

***อัศวินแห่งเจ็ดราชอาณาจักร*** () เป็นละครชุดอเมริกันแนวแฟนตาซีดรามาที่ออกอากาศใน ค.ศ. 2026 สร้างโดยไอรา พาร์กเกอร์ และจอร์จ อาร์. อาร์. มาร์ติน เป็นละครชุดเรื่องที่สามในแฟรนไชส์ *[[มหาศึกชิงบัลลังก์ (บันเทิงคดี)|มหาศึกชิงบัลลังก์]]* ของมาร์ติน โดยดัดแปลงจากนวนิยายขนาดสั้นเรื่อง *[[นิทานของดังค์และเอ็ก]]* ละครชุดดำเนินเรื่องก่อนเหตุการณ์ใน *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* (2011–2019) แสดงนำโดยปีเตอร์ แคลฟฟีย์ เป็น เซอร์ ดันแคน เดอะทอลล์ ("ดังค์") อัศวินพเนจร และเด็กซ์เตอร์ ซอล แอนเซลล์ เป็น เอกอน ทาร์แกเรียน ("เอ็ก") ผู้ติดตามของเขา

ละครชุดอากาศตอนแรกในวันที่ 18 มกราคม ค.ศ. 2026 บนเอชบีโอ และจะมีทั้งหมดหกตอน ละครชุดได้รับการต่ออายุเป็นปีที่สองเมื่อเดือนพฤศจิกายน ค.ศ. 2025 โดยคาดว่าจะออกอากาศใน ค.ศ. 2027

## นักแสดงและตัวละคร
### หลัก
* ปีเตอร์ แคลฟฟีย์ เป็น เซอร์ ดันแคน เดอะทอลล์ / "ดังค์", อัศวินพเนจรที่มีภูมิหลังต่ำต้อย
** แบมเบอร์ ท็อดด์ เป็น ดังค์ วัยเด็ก
* เด็กซ์เตอร์ ซอล แอนเซลล์ เป็น เจ้าชาย เอกอน ทาร์แกเรียน / "เอ็ก", เด็กที่ดังก์เลือกเป็นผู้ติดตามของเขา

### สมทบ
* แดเนียล อิงส์ เป็น เซอร์ ไลโอเนล บาราเธียน, อัศวินที่รู้จักกันในชื่อ "พายุหัวเราะ" และทายาทแห่งตระกูลบาราเธียน
* ฌอน โทมัส เป็น เรย์มุน ฟอสโซเวย์, ลูกพี่ลูกน้อง และผู้ติดตามของสเตฟฟอน
* แทนซิน ครอว์ฟอร์ด เป็น แทนเซล, นักเชิดหุ่นชาวดอร์น
* แดนนี่ เวบบ์ เป็น เซอร์ อาร์แลนแห่งเพนนีทรี, อัศวินพเนจรชรา และที่ปรึกษาของดังก์
* เฮนรี แอชตัน เป็น เจ้าชาย เดรอน "เดอะดรังเคน" ทาร์แกเรียน พี่ชายของเอก และเอเรียน
* แดเนียล มังส์ เป็น เซอร์ แมนเฟรด ดอนดาร์ริออน, อัศวินแห่งตระกูลดอนดาร์ริออนแห่งแบล็กเฮเวน
* ทอม วอห์น-ลอว์เลอร์ เป็น พลัมเมอร์, สจ๊วตแห่งแอชฟอร์ด
* คาร์ลา แฮร์ริสัน-ฮอดจ์ เป็น บีโอนี, โสเภณีรับใช้ของแมนเฟรด
* รอวัน รอบินสัน เป็น เรด, โสเภณีรับใช้ของแมนเฟรด
* เอ็ดเวิร์ด แอชลีย์ เป็น เซอร์ สเตฟฟอน ฟอสโซเวย์, อัศวินแห่งตระกูลฟอสโซเวย์แห่งไซเดอร์ฮอลล์
* แดนนี คอลลินส์ เซอร์ ฮัมฟรีย์ บีสเบอรี, อัศวินแห่งตระกูลบีสเบอรีแห่งฮันนีโฮลต์
* รอสส์ แอนเดอร์สัน เป็น เซอร์ ฮัมฟรีย์ ฮาร์ดิง, อัศวินแห่งตระกูลฮาร์ดิง

* ฟินน์ เบนเน็ตต์ เป็น เจ้าชาย เอเรียน "เพลิงผลาญ" ทาร์แกเรียน, พี่ชายคนโตของเอก
* เบอร์ตี คาร์เวล เป็น เจ้าชาย เบลอร์ "เบรกสเปียร์" ทาร์แกเรียน, ทายาทแห่งบัลลังก์เหล็ก, หัตถ์ราชาของเดรอนที่ 2 และลุงของเอก
* แซม สปรูเอลล์ เป็น เจ้าชาย เมคาร์ ทาร์แกเรียน, น้องชายของเบลอร์ และพ่อของเอเรียนและเอก
* ยูเซฟ เคอร์คูร์ เป็น สตีลี พีต, ช่างตีเหล็กจากเดอะรีช
* สตีฟ วอลล์ เป็น ลอร์ด ลีโอ "ลองธอร์น" ไทเรลล์, ลอร์ดแห่งไฮการ์เดน

## ตอน

## การสร้าง
[thumb|204x204px|[จอร์จ อาร์. อาร์. มาร์ติน ผู้สร้างร่วม และผู้อำนวยการสร้างฝ่ายบริหารของละครชุด]]

### การพัฒนา
เอชบีโอประกาศในเดือนมกราคม ค.ศ. 2021 ว่า พวกเขากำลังพัฒนาละครชุดใหม่ที่ดำเนินเรื่องก่อน *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* ละครชุดจะเล่าเรื่องราวการผจญภัยของ เซอร์ ดันแคน เดอะทอลล์ และเอกอนที่ 5 ทาร์แกเรียน ในวัยเด็กที่มีชื่อเล่นว่า เอ็ก และเป็นการสร้างจากนวนิยายขนาดสั้นโดย จอร์จ อาร์. อาร์. มาร์ติน เรื่อง *[[นิทานของดังค์และเอ็ก]]* ซึ่งดำเนินเรื่อง 90 ปีก่อน *[[มหาศึกชิงบัลลังก์ (บันเทิงคดี)|มหาศึกชิงบัลลังก์]]* มีรายงานในเดือนพฤศจิกายน ค.ศ. 2021 ว่า สตีเวน คอนราด ได้รับการว่าจ้างให้เขียนบทละครชุด ละครชุดได้รับคำสั่งให้สร้างอย่างเป็นทางการจากเอชบีโอในเดือนเมษายน ค.ศ. 2023 ขณะนั้น ไอรา ปาร์กเกอร์ ผู้เขียนบทละครชุด *[[ตระกูลแห่งมังกร]]* ปีแรก ได้เขียนบทสำหรับตอนนำร่องไว้แล้ว การคัดเลือกนักแสดงเริ่มต้นในเดือนตุลาคม ค.ศ. 2023 และมีแผนจะเริ่มถ่ายทำใน ค.ศ. 2024 เดวิด ซาสลาฟ ซีอีโอของวอร์เนอร์บราเธอส์ดิสคัฟเวอรี ยืนยันในเดือนกุมภาพันธ์ ค.ศ. 2024 ว่า ละครชุดดังกล่าวได้เข้าสู่ช่วงก่อนการถ่ายทำแล้ว และมาร์ตินทำหน้าที่เป็นผู้สร้าง และผู้อำนวยการสร้างฝ่ายบริหาร

เมื่อเดือนพฤษภาคม โอเวน แฮร์ริส ได้รับการว่าจ้างให้เป็นผู้กำกับในสามตอนแรก และทำหน้าที่เป็นผู้อำนวยการสร้างฝ่ายบริหาร และกำหนดโทนให้กับละครชุด เมื่อมิถุนายน ซาราห์ อาดินา สมิท ได้รับการประกาศให้กำกับสามตอนจากหกตอนของปีแรก แดน โรเมอร์ เป็นผู้แต่งดนตรีประกอบละครชุด ก่อนปีแรกจะออกอากาศ มีการประกาศในเดือนพฤศจิกายน ค.ศ. 2025 ว่า ละครชุดได้รับการต่ออายุเป็นปีที่สอง โดยคาดว่าจะออกอากาศใน ค.ศ. 2027

### การคัดเลือกนักแสดง
มีการคัดเลือกนักแสดงนำในเดือนเมษายน ค.ศ. 2024 โดย ปีเตอร์ แคลฟฟีย์ ได้รับคัดเลือกเป็น เซอร์ ดันแคน เดอะทอลล์ และเด็กซ์เตอร์ ซอล แอนเซลล์ ได้รับคัดเลือกเป็น เอก มีการประกาศในเดือนมิถุนายนว่า ฟินน์ เบนเน็ตต์, เบอร์ตี คาร์เวล, แทนซิน ครอว์ฟอร์ด, แดเนียล อิงส์ และแซม สปรูเอลล์ เข้าร่วมกลุ่มนักแสดงเป็น เจ้าชาย เอเรียน ทาร์แกเรียน, เจ้าชาย เบลอร์ ทาร์แกเรียน, แทนเซล, เซอร์ ไลโอเนล บาราเธียน และเจ้าชาย เมคาร์ ทาร์แกเรียน ตามลำดับ เมื่อเดือนสิงหาคม เอ็ดเวิร์ด แอชลีย์, เฮนรี แอชตัน, ยูเซฟ เคอร์คูร์, แดเนียล มังส์, ฌอน โทมัส, ทอม วอห์น-ลอว์เลอร์ และแดนนี่ เวบบ์ ได้รับคัดเลือกเป็น เซอร์ สเตฟฟอน ฟอสโซเวย์, เดรอน ทาร์แกเรียน, สตีลี พีต, เซอร์ แมนเฟรด ดอนดาร์ริออน, เรย์มุน ฟอสโซเวย์, พลัมเมอร์ และเซอร์ อาร์แลนแห่งเพนนีทรี ตามลำดับ นอกจากนี้ รอสส์ แอนเดอร์สัน จะปรากฏตัวเป็น เซอร์ ฮัมฟรีย์ ฮาร์ดิง และสตีฟ วอลล์ เป็น ลอร์ด ลีโอ ไทเรลล์

### การถ่ายทำ
การถ่ายทำเริ่มต้นในเดือนมิถุนายน ค.ศ. 2024 ที่เบลฟาสต์, ไอร์แลนด์เหนือ และสิ้นสุดในเดือนกันยายน การถ่ายทำปีที่สองจะเริ่มต้นในเดือนธันวาคม ค.ศ. 2025 ที่เบลฟาสต์

## การออกอากาศ
ปีที่หนึ่งออกอากาศบนเอชบีโอ และเอชบีโอแม็กซ์เมื่อวันที่ 18 มกราคม ค.ศ. 2026 และจะมีทั้งหมดหกตอน แต่เดิมมีแผนที่จะออกอากาศในช่วงปลาย ค.ศ. 2025

## การตอบรับ
 

## หมายเหตุ

## อ้างอิง

## แหล่งข้อมูลอื่น

* 

หมวดหมู่:ละครชุดอเมริกันแนวดรามาในทศวรรษ 2020
หมวดหมู่:รายการโทรทัศน์ภาษาอังกฤษแบบอเมริกัน
หมวดหมู่:ละครชุดอเมริกันแนวมหากาพย์
หมวดหมู่:ละครชุดอเมริกันแนวแฟนตาซีดรามา
หมวดหมู่:ละครชุดอเมริกันที่เล่าเรื่องย้อนอดีต
หมวดหมู่:มหาศึกชิงบัลลังก์
หมวดหมู่:ละครโทรทัศน์เอชบีโอ
หมวดหมู่:ละครชุดแนวแฟนตาซีระดับสูง
หมวดหมู่:รายการโทรทัศน์ที่สร้างจากนวนิยายอเมริกัน
หมวดหมู่:ละครชุดโดยโฮมบ็อกซ์ออฟฟิศ
หมวดหมู่:ละครชุดสร้างโดยจอร์จ อาร์. อาร์. มาร์ติน
หมวดหมู่:รายการโทรทัศน์ที่ถ่ายทำในไอร์แลนด์เหนือ
หมวดหมู่:ละครชุดอเมริกันที่จะออกอากาศในอนาคต
หมวดหมู่:ละครชุดแนวดรามาที่จะออกอากาศในอนาคต
หมวดหมู่:ผลงานที่อิงจากมหาศึกชิงบัลลังก์
หมวดหมู่:ละครชุดที่เล่าเรื่องย้อนอดีตที่จะออกอากาศในอนาคต